Kinnitatud: 28.08.2015

SA Võrumaa Arenguagentuur

juhatuse otsusega nr 2015-1

**Maakonna parimate ettevõtjate tunnustamise kord**

**Eesmärk:** Avaldada tunnustust Võrumaal tegutsevatele tublidele ettevõtjatele ja ettevõtetele.

**Üldkriteeriumid:**

* ettevõte tegutseb Võru maakonnas
* äriettevõte (mitte riigi- ega munitsipaalettevõte)
* majandusnäitajate alusel edukas ja stabiilne, hea mainega
* puuduvad pikaajalised maksuvõlgnevused

**Kategooriad:**

1. **Võrumaa ettevõtluse Suur Vedur 2015**
* üle 50 töötaja
* tegutsenud kauem kui 24 kuud;
* edukas, st andnud olulise panuse piirkonna ettevõtluse arengusse
* stabiilselt\* investeerinud\* ja/või kasvanud\*
* positiivse mainega
1. **Võrumaa ettevõtluse Väike Vedur 2015**

- alla 50 töötaja

* tegutsenud kauem kui 24 kuud;
* edukas, st andnud olulise panuse piirkonna ettevõtluse arengusse
* stabiilselt\* investeerinud\* ja/või kasvanud\*
* positiivse mainega
1. **Võrumaa Edukas Mikroettevõtja 2015**
* alla 10 töötaja
* tegutsenud kauem kui 24 kuud;
* edukas, st andnud olulise panuse piirkonna ettevõtluse arengusse
* stabiilselt\* investeerinud\* ja/või kasvanud\*
* positiivse mainega
1. **Võrumaa Edukas startija 2015**
* tegutsenud alla 24 kuu;
* kasvanud ja saavutanud edu\*;
* kasvava töötajaskonnaga\*;
* positiivse mainega
1. **Võrumaa Nutikas ettevõtja 2015**

 - tegutsenud kauem kui 24 kuud

* innovaatiline\*, uute nutikate lahendustega silmapaistnud ettevõte
* positiivse mainega
* stabiilse\* ja/või kasvava töötajaskonnaga\*;

**Selgitused:**

\* stabiilselt – järjepidevalt, mitte ainult ühe aasta lõikes

\* investeerinud – teinud investeeringuid ettevõtte laiendamiseks ja ettevõtte konkurentsivõime parandamiseks (sh infrastruktuur, tootmishooned, masinad ja seadmed, tootearendus jne)

\* kasvanud – ettevõtet laiendanud (sh suurendanud toodete nomenklatuuri, laiendanud tootmispinda, sisenenud uutele turgudele jne)

\* kasvanud ja saavutanud edu - nt turgude/ostjaskonna leidmisel, toodete väljaarendamisel jne.

\* kasvava töötajaskonnaga - ettevõttes on töötajate arv on pidevalt suurenenud;

\* innovaatiline – uuendusmeelne

**Valikuprotsess:**

**-** kandidaate saavad esitada kohalikud omavalitsused, ettevõtjad, asutused, organisatsioonid, üksikisikud

- **ettepanekud koos põhjendustega tuleb saata hiljemalt 14.septembriks 2015 e-posti aadressil:** **ivi@vaa.ee** **või aadressil: Võrumaa Arenguagentuur, Jüri 12, 65620 Võru**

**-** laekunud kandidaatide seast valib komisjon välja võitjad. Komisjonil on õigus teostada kandidaatide vastavuskontrolli ning võtta esitatud kandidaatidega kontakti täiendavate andmete hankimiseks. Komisjonil on õigus välja anda täiendavaid eripreemiaid või jätta kandidaatide ebapiisavuse või mittekvalifitseerumise korral mõnes kategoorias auhind välja andmata.

Parimate väljakuulutamine toimub üleriigilise ettevõtlusnädala raames **09.10.2015.a.** toimuval ettevõtluskonverentsil „Tuleviku ettevõtlus “LINNAST KAUGEL**“** kultuurikeskuses“ Võru Kannel“.